Diari Oficial de la Generalitat Valenciana


Sumari del DOGV 4603, del 07-10-2003 (2003/10314)

RESOLUCIÓ de 7 de juliol de 2003, de la directora general de Planificació i Ordenació Territorial, per la qual s'esmenen les deficiències a què es refereix l'Acord de 16 d'abril de 2003, de la Comissió Territorial d'Urbanisme, i es declara definitivament aprovada la modificació núm. 2 del Pla General de Puig.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10359


Data del document
:   07-07-2003

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Puig de Santa Maria, el
    * pla d'urbanisme

RESOLUCIÓ de 7 de juliol de 2003, de la directora general de Planificació i Ordenació Territorial, per la qual s'esmenen les deficiències a què es refereix l'Acord de 16 d'abril de 2003, de la Comissió Territorial d'Urbanisme, i es declara definitivament aprovada la modificació núm. 2 del Pla General de Puig. [2003/10792]
  
Una vegada esmenades les deficiències a què es refereix l'Acord de 16 d'abril de 2003, de la Comissió Territorial d'Urbanisme, relatiu a la modificació núm. 2 del Pla general de Puig, i de conformitat amb el que ordena la resolució de la directora general de Planificació i Ordenació Territorial de data 7 de juliol de 2003 per la qual es declara definitivament aprovada la modificació núm. 2 del Pla General de Puig, es publica el citat acord:
  
La Comissió Territorial d'Urbanisme de València, en sessió celebrada el 16 d'abril de 2003, va adoptar l'acord següent:
  
Vist l'expedient remés per l'Ajuntament de Puig referit a la modificació núm. 2 del Pla General relativa a la descatalogació de l'immoble ubicat al c/ Major 28, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del Ple de l'Ajuntament en sessió celebrada el dia 21 de maig de 2002. Després del pertinent període d'exposició pública, en el qual no s'hi van presentar al·legacions, va ser aprovar provisionalment pel mateix òrgan en data 4 de febrer de 2003.
  
Segon. El projecte consta de memòria justificativa, fitxa del catàleg i plànols d'informació.
  
Tercer. La modificació que es tramita a instàncies del propietari proposa la descatalogació de l'edifici existent al carrer Major, 28, amb l'objecte de poder esgotar l'aprofitament permés a la parcel·la.
  
El Pla General atorga a l'immoble la protecció de façana i tipologia arquitectònica i el propietari ha proposat a l'ajuntament un projecte d'edificació en la parcel·la afectada.
  
Quart. El Puig té Pla General homologat a la Llei 6/1994, de 15 de novembre, Reguladora de l'Activitat Urbanística per acord de la Comissió Territorial d'Urbanisme de 21 de desembre de 1999.
  
Cinqué. La Comissió Informativa de la Comissió Territorial d'Urbanisme de València, en sessió celebrada el 10 d'abril de 2003, va emetre informe relatiu al projecte que ens ocupa, en compliment del que preceptua l'article 11 del Decret 77/1996, de 16 d'abril, del Govern Valencià, pel qual s'aprova el reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. A l'expedient municipal hi consta l'informe emés pel director general de Patrimoni Artístic de la Conselleria de Cultura i Educació amb data 16 de gener de 2003 que refereix els aspectes següents:
  
- Pel que fa al caràcter vinculant de l'informe de la Conselleria de Cultura i Educació, se estima que l'edifici no aconsegueix la significació suficient per a ser qualificat com a bé de rellevància local.
  
- A l'efecte de la descatalogació, se estima que correspon reduir el grau de protecció a ambiental, compatible amb l'actuació projectada, entenent que la modificació del catàleg està supeditada a l'aprovació conjunta del projecte datat al setembre de 2001, amb l'annex de setembre de 2002.
  
- L'actuació plantejada no està en àmbits afectats per declaració de BIC, per la qual cosa s'aplicarà la normativa urbanística local.
  
Quart. En relació a les determinacions de l'informe anterior, l'aprovació provisional del Ple Municipal modifica el projecte presentat pel promotor, en les precisions emanades de l'informe al·ludit, la qual cosa comporta l'assumpció per l'administració municipal del manteniment en l'immoble d'un grau de protecció ambiental.
  
En relació a aquesta qüestió, haurà d'aportar-se la fitxa corresponent del catàleg, que reflectisca el nou grau de protecció que s'atorga a l'edifici.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el reglament dels òrgans urbanístics de la Generalitat Valenciana.
  
A la vista del que precedeix, la Comissió Territorial d'Urbanisme, en sessió celebrada el 16 d'abril de 2003, acorda supeditar l'aprovació definitiva de la modificació núm. 2 del Pla General de Puig, al fet que s'aporte la corresponent fitxa del catàleg, que reflectisca el nou grau de protecció ambiental que s'atorga a l'edifici afectat.
  
Una vegada esmenat aquest aspecte per part de l'Ajuntament de Puig, aquest n'haurà d'informar el president d'aquesta comissió, el qual queda facultat, a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el butlletí oficial sense necessitat de nou acord d'aquesta comissió, a la qual haurà d'informar posteriorment de l'actuació.
  
Contra la present resolució, que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que puga exercir qualsevol altre recurs que estime oportú.
  
Amb data 5 de juny de 2003, els serveis tècnics del Servei Territorial d'Urbanisme i Ordenació Territorial examinen la documentació presentada per l'Ajuntament de Puig el 2 de juny de 2003 i n'emeten informe favorable, amb la qual cosa es considera complit l'acord de la Comissió Territorial d'Urbanisme de València de data 16 d'abril de 2003.
  
Vista la legislació urbanística aplicable, com també la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
La directora general de Planificació i Ordenació Territorial considera aprovada definitivament la modificació núm. 2 del Pla General relativa a la descatalogació de l'immoble ubicat al carrer Major, 28 de Puig.
  
Contra aquesta resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.